[{"text_idx": "#000003", "text": "Na\u0308dalavahetusel toimub Disainio\u0308o\u0308 festivali raames Disainita\u0308nav"}, {"text_idx": "#000004", "text": "25.-29. oktoobril leiab teist korda aset Aasia so\u0303natu teatri festival \u201c1000 kurge\u201d, mis toob Tallinnasse ja Tartusse artistid Jaapanist ja Lo\u0303una-Koreast, etendub ka aasia kultuurist inspireeritud kodumaine ballett \u201cKuldne tempel\u201d. Nelja pa\u0308eva jooksul vallutab maailmatasemel tants ja muusika Viimsi Artiumi, Tartu Uue Teatri ja Eesti Rahva Muuseumi saalid. Festivali la\u0308bivaks jooneks on tunnetus, liikumine, tants ja muusika."}, {"text_idx": "#000005", "text": "Festivali nimi \u201c1000 kurge\u201d viitab nii jaapani legendile, kus paberlinnud oli levinud kink pruudile vo\u0303i vastsu\u0308ndinule su\u0308mboliseerimaks pikka ja head elu, ja on tabavas vo\u0303rdluses ka Jaapani kuulsa nobelisti Yasunari Kawabata samanimelise romaani ho\u0303rgu detailita\u0308psusega su\u0308mboliseerides inimsu\u0308dame igavikulist ra\u0308nnuigatsust."}, {"text_idx": "#000006", "text": "Juba mitmeid kordi Eestit ku\u0308lastanud ja siinsele publikule tuttav Jaapani koreograaf ja tantsija Un Yamada kasutab \u201evaba\u201c stiili, mille elementideks on minimalistlik kehahoiak, elusuuruses z\u030cestid, jaapani modernistlik tants, butoh ja improvisatsioon. Uni esituses saab na\u0308ha seekord lavastust \u201cMiski pole kingitud\u201d (Nothing\u2019s a gift). Tema improvisatsioonilises teoses \u201cTaevas\u201d(The Sky) astuvad lavale koos Un Yamadaga ansambli Una Corda muusikud Kristi Mu\u0308hling (kannel) ja Liis Ju\u0308rgens (harf)."}, {"text_idx": "#000007", "text": "Lo\u0303una-Korea koreograaf Si Won, Choi (Nulhui Dance Company) toob festivalil publiku ette kaks omana\u0308olist teost, \u201cTunnel\u201d (The Tunnel) ja \u201cVoog\u201d (The FLow), milles segab omavahel nii koreograafi isiklikku elu ja kogemusi kui moderniseerunud maailma kuvandit. Jaapani artisti Taka Mizuki va\u0308ljendab oma lavastuses Doldrums liikumise ja kehaga igikestvaid dilemmasid \u2013 kas ja\u0308a\u0308da paigale, oodata tuult ja edasi minna, vo\u0303i leppida tuuletusega andmata lootusele vo\u0303imalustki. Asami Yasumoto (Jaapan) lavastus \u201eKata oma suu\u201c (Cover your mouth) annab vo\u0303imsa visuaali kaudu edasi allasurutud tundeid ning nii pandeemiaaegset kui ka -ja\u0308rgset rusutust, ebakindlust ja muutusi."}, {"text_idx": "#000008", "text": "Jaapani-Prantsusmaa trupi Elektro Kagura koosto\u0308o\u0308s valminud \u201cIkutani SAN\u201d jutustab tantsu- ja muusikakeeles u\u0308he jaapani pa\u0308rimusel po\u0303hineva loo, mis po\u0303imib iidseid traditsioone ja kaasaegset kunsti."}, {"text_idx": "#000009", "text": "Jaapani trupi 86B210 \u201cVibreeriv teavas\u201d (Vibrating Sky) on muusikaline ja tantsuline meditatsioon, milles tantsijad Fumie Suzuki ja Keiko Iguchi kutsuvad vaatajat avastama universumi saladusi ning mo\u0303testama energiat. Lisaks tantsijatele on laval ka muusik Masami Sakaide, kes on lava ruumist teinud \u201ckitarri\u201d (kogu lava on kui u\u0308ks suur muusikainstrument)."}, {"text_idx": "#000012", "text": "Rahvusballeti uus esitantsija on Anna Roberta"}, {"text_idx": "#000014", "text": "Festivalil PIME kohtuvad muusika, ta\u0308navakunst ja pimedus"}]